smcproject/ml-wiki-sentences huggingface dataset:
വടക്ക്, പടിഞ്ഞാറ് ഭാഗങ്ങളിൽ സെറിറ്റോസ് , തെക്കും പടിഞ്ഞാറും സൈപ്രസ് , കിഴക്ക് ബ്യൂണ പാർക്ക് എന്നിവയുമായി ഈ നഗരം അതിർത്തി പങ്കിടുന്നു.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾപ്രകാരം ഈ നഗരത്തിന്റെ ആകെ വിസത്രീർണ്ണം 1.83 ചതുരശ്ര മൈൽ (4.7 ചതുരശ്ര കിലോമീറ്റർ) ആണ്.
അതിൽ 1.8 ചതുരശ്ര മൈൽ (4.7 ചതുരശ്ര കിലോമീറ്റർ) പ്രദേശം കരഭൂമിയും 0.02 ചതുരശ്ര മൈൽ (0.052 ചതുരശ്ര കിലോമീറ്റർ) അതായത് 1.32 ശതമാനം ഭൂപ്രദേശം ജലം ഉൾപ്പെട്ടതുമാണ്.
പ്രാദേശിക വലിപ്പമനുസരിച്ച് ഇത് ഓറഞ്ച് കൗണ്ടിയിലെ ഏറ്റവും ചെറിയ നഗരമായി കണക്കാക്കപ്പെടുന്നു.
↑ ↑ ↑ ↑ ↑ ↑ ↑ ↑ ↑ http://money.cnn.com/magazines/moneymag/best-places/2013/snapshots/PL0640256.html?iid=BPL_fl_list ↑ http://money.cnn.com/magazines/moneymag/bplive/2007/snapshots/PL0640256.html ↑ ↑
ലാ ജപ്പോനൈസ് ഇംഗ്ലീഷ് വിലാസം https://ml.wikipedia.org/wiki/La_Japonaise_(painting)
ഫ്രഞ്ച് ഇംപ്രഷനിസ്റ്റ് ചിത്രകാരനായ ക്ലോദ് മോനെ വരച്ച 1876 ലെ ഓയിൽ പെയിന്റിംഗാണ് ലാ ജപ്പോനൈസ് .
ക്യാൻവാസിൽ 231.8 സെന്റിമീറ്റർ × 142.3 സെന്റിമീറ്റർ [91 + 1⁄4 × 56 ൽ] വലിപ്പമുള്ള ഈ മുഴുനീള ഛായാചിത്രത്തിൽ ജാപ്പനീസ് വിശറി കൊണ്ട് അലങ്കരിച്ച മതിലിനു മുന്നിൽ ചുവന്ന കിമോണോയിൽ നിൽക്കുന്ന ഒരു യൂറോപ്യൻ സ്ത്രീയെ ചിത്രീകരിച്ചിരിക്കുന്നു.
മോനെയുടെ ആദ്യ ഭാര്യ കാമിൽ ഡോൺസിയക്സ് ഈ പെയിന്റിംഗിന് പ്രതിരൂപമായി.
1876 ലെ രണ്ടാമത്തെ ഇംപ്രഷനിസം എക്സിബിഷനിലാണ് ഈ പെയിന്റിംഗ് ആദ്യമായി പ്രദർശിപ്പിച്ചത്.
ഈ ചിത്രം ഇപ്പോൾ ബോസ്റ്റണിലെ മ്യൂസിയം ഓഫ് ഫൈൻ ആർട്‌സിൽ പ്രദർശിപ്പിച്ചിരിക്കുന്നു.
പെയിന്റിംഗിൽ, ജാപ്പനീസ് ഉച്ചിവ വിശറി കൊണ്ട് അലങ്കരിച്ച ഭിത്തിയുടെ മുന്നിൽ ചുവന്ന കിമോണോ (an uchikake) ധരിച്ച് ജാപ്പനീസ് ശൈലിയിലുള്ള ടാറ്റാമി പായയിൽ നിൽക്കുന്നതായി കാമിലെയെ മോനെ ചിത്രീകരിക്കുന്നു.
മുടി ഇരുണ്ടതായിരുന്ന കാമിൽ ഒരു സ്വർണ്ണത്തലമുടിയുള്ള വിഗ് ധരിച്ചിരിക്കുന്നു.
ഒരു യൂറോപ്യൻ സ്ത്രീയെന്ന നിലയിൽ അവരുടെ ഐഡന്റിറ്റി ഊന്നിപ്പറയുന്നു.
ഒരു യഥാർത്ഥ ജാപ്പനീസ് പരിതസ്ഥിതിയെക്കാൾ ജാപ്പനീസ് സംസ്കാരത്തിന്റെ പ്രദർശനവും സ്വാധീനവും പെയിന്റിംഗ് കാണിക്കുന്നുവെന്ന് സൂചിപ്പിക്കുന്നു.
പാർശ്വദർശനത്തിൽ കാമിലിന്റെ ശരീരം പരമ്പരാഗത ജാപ്പനീസ് നൃത്തത്തിൽ കാണപ്പെടുന്ന ആംഗ്യങ്ങളിൽ നിന്ന് പ്രചോദനം ഉൾക്കൊണ്ട ഒരു ആംഗ്യത്തോടുകൂടി കാഴ്ചക്കാരന്റെ നേർക്ക് തിരിഞ്ഞതായി കാണിക്കുന്നു.
അക്കാലത്ത് യൂറോപ്പിൽ പ്രചാരത്തിലുണ്ടായിരുന്ന ചാൾസ് വിർഗ്മാന്റെ എ ജാപ്പനീസ് ഡിന്നർ പാർട്ടി പോലുള്ള ചിത്രത്തിലും ജാപ്പനീസ് നൃത്തത്തെ ചിത്രീകരിക്കുന്ന ചിത്രീകരണങ്ങൾ ചിത്രീകരിച്ചിരുന്നു.
ഇത് പ്രചോദനം ഉൾക്കൊള്ളാൻ മോണറ്റിന് സാധിച്ചിരുന്നു.
ലാ ട്രാവെയ്ൽ ഇൻറെറൊംപു ഇംഗ്ലീഷ് വിലാസം https://ml.wikipedia.org/wiki/Le_Travail_interrompu
പത്തൊമ്പതാം നൂറ്റാണ്ടിലെ ഫ്രഞ്ച് ചിത്രകാരനായിരുന്ന വില്യം അഡോൾഫ് ബോഗുറേ 1891-ൽ രചിച്ച ഒരു കലാസൃഷ്ടിയാണ് ലാ ട്ലാവെയ്ൽ ഇൻറെറൊംപു (English: Work Interrupted) മസ്സാചുസെറ്റ്സ് , ആംഹെർസ്റ്റ്, മീഡ് ആർട്ട് മ്യൂസിയത്തിൽ ഈ ചിത്രം സൂക്ഷിച്ചിരിക്കുന്നു.
ഇതും കാണുക William-Adolphe Bouguereau gallery അവലംബം പുറം കണ്ണികൾ William-Adolphe Bouguereau at the Web Museum
ലാ ഡാൻസെ (ബോഗുറേ) ഇംഗ്ലീഷ് വിലാസം https://ml.wikipedia.org/wiki/La_Danse_(Bouguereau)
1856-ൽ പത്തൊൻപതാം നൂറ്റാണ്ടിലെ ഫ്രഞ്ച് കലാകാരനായിരുന്ന വില്യം-അഡോൾഫ് ബോഗുറേ രചിച്ച ഒരു കലാസൃഷ്ടിയാണ് ലാ ഡാൻസെ (ഇംഗ്ലീഷ്: ദി ഡാൻസ്).
ഈ ചിത്രം പാരീസ് നഗരത്തിലെ മ്യൂസി ഡി ഓഴ്സേയിലാണ് ഇപ്പോൾ സൂക്ഷിച്ചിരിക്കുന്നത്.
1855-ൽ അനറ്റോൾ ബാർത്തലോണി എന്ന വ്യക്തി തന്റെ പാരീസ് നഗരത്തിലെ ഹോട്ടലിന്റെ സ്വീകരണമുറി മോടി പിടിപ്പിക്കുവാൻ ഉപയോഗിച്ചിരുന്ന ഈ ചിത്രം, നൃത്തത്തെ ഒരു പ്രത്യേക സാങ്കൽപ്പിക രീതിയിൽ അവതരിപ്പിക്കുന്നു.
അവലംബം ബാഹ്യ ലിങ്കുകൾ William-Adolphe Bouguereau at the Web Museum
ലാ പാരിസിയൻ (റെന്വാർ പെയിന്റിംഗ്) ഇംഗ്ലീഷ് വിലാസം https://ml.wikipedia.org/wiki/La_Parisienne_(Renoir_painting)
1874-ൽ ഫ്രഞ്ച് ചിത്രകാരൻ പിയറി-ആഗസ്റ്റേ റെന്വാർ പൂർത്തിയാക്കിയ ഒരു എണ്ണച്ചായാചിത്രമാണ് ലാ പാരിസിയൻ (പാരീസുകാരി).
ഇപ്പോൾ കാർഡിഫിലെ വേൽസ് നാഷണൽ മ്യൂസിയത്തിൽ ഈ ചിത്രം സൂക്ഷിച്ചിരിക്കുന്നു.1874-ൽ ആദ്യത്തെ ഇം‌പ്രെഷനിസം ചിത്രങ്ങളുടെ പ്രദർശനത്തിൽ റെന്വാർ അവതരിപ്പിച്ച ഏഴ് ചിത്രങ്ങളിലൊന്നായ ഈ ചിത്രം ദ ബ്ലൂ ലേഡി എന്നറിയപ്പെടുന്നു.
ഈ ചിത്രം നാഷണൽ മ്യൂസിയത്തിലെ ആർട്ട് ശേഖരത്തിലെ പ്രധാന ശേഖരങ്ങളിൽ ഒന്നാണ്.
1874-ൽ പൂർത്തിയാക്കിയ ഒരു എണ്ണച്ചായാചിത്രമാണ് ലാ പാരിസിയൻ.
കടുത്ത നീലനിറത്തിലുള്ള നീണ്ട വസ്ത്രമണിഞ്ഞ ഒരു യുവതിയെ ഈ ചിത്രത്തിൽ ചിത്രീകരിച്ചിരിക്കുന്നു.
കൈയുറ ധരിക്കുന്ന പ്രവൃത്തിയിലേർപ്പെട്ടിരിക്കുന്ന നിൽക്കുന്ന യുവതി മുഖം കാഴ്ചക്കാരൻറെ നേർക്ക് തിരിഞ്ഞു നോക്കികൊണ്ട് നിൽക്കുന്നു.
ആദ്യം ചിത്രത്തിന്റെ പശ്ചാത്തലത്തിൽ മുകളിൽ ഇടതുവശത്ത് വാതിലും വലത് വശത്ത് ഒരു കർട്ടനും ഉണ്ടായിരുന്നു.
എന്നാൽ റെനോയിറിൻറെ ആദ്യ ചിത്രപ്രദർശത്തിനുശേഷം ഇവ പിന്നീട് മാറ്റപ്പെട്ടു ചിത്രകാരനെക്കുറിച്ച്
ലാ പാരിസീൻ ജപ്പോനൈസ് ഇംഗ്ലീഷ് വിലാസം https://ml.wikipedia.org/wiki/La_parisienne_japonaise
ബെൽജിയൻ ചിത്രകാരനായിരുന്ന ആൽഫ്രഡ് സ്റ്റീവൻസ് വരച്ച എണ്ണച്ചായാചിത്രമാണ് ലാ പാരിസീൻ ജപ്പോനൈസ്.
നീല നിറത്തിലുള്ള കിമോണോ ധരിച്ച ഒരു യുവതി കണ്ണാടിക്ക് മുന്നിൽ നിൽക്കുന്നതായി ഇതിൽ ചിത്രീകരിച്ചിരിക്കുന്നു.
ജപ്പോണിസ്മേയുമായുള്ള സ്റ്റീവൻസിന്റെ പങ്കാളിത്തത്തിന് ഈ ചിത്രം സാക്ഷ്യം വഹിക്കുന്നു.
കെയ് കാലഘട്ടത്തിൽ (1848–1854), 200 വർഷത്തിലേറെ നീണ്ട വിജനതയ്ക്ക് ശേഷം, വിവിധ രാജ്യങ്ങളിലെ വിദേശ വ്യാപാര കപ്പലുകൾ ജപ്പാൻ സന്ദർശിക്കാൻ തുടങ്ങി.
1868 ലെ മെജി പുനഃസ്ഥാപനത്തെത്തുടർന്ന് , ജപ്പാൻ ദേശീയ ഒറ്റപ്പെടലിന്റെ ഒരു നീണ്ട കാലയളവ് അവസാനിപ്പിക്കുകയും ഫോട്ടോഗ്രാഫി, അച്ചടി വിദ്യകൾ എന്നിവയുൾപ്പെടെ പടിഞ്ഞാറൻ രാജ്യങ്ങളിൽ നിന്നുള്ള ഇറക്കുമതിക്കായി തുറക്കുകയും ചെയ്തു.
വ്യാപാരത്തിൽ ഈ പുതിയ തുടക്കത്തോടെ, പാരീസിലെയും ലണ്ടനിലെയും ചെറിയ കൗതുക ഷോപ്പുകളിൽ ജാപ്പനീസ് കലകളും കരകൗശല വസ്തുക്കളും പ്രത്യക്ഷപ്പെട്ടു തുടങ്ങി.
ജാപ്പനീസ് കലകൾ ശേഖരിക്കുന്നതിനുള്ള ഒരു ഭ്രമമായി ജപ്പോണിസ്മെ ആരംഭിച്ചു.
പ്രത്യേകിച്ച് ഉക്കിയോ-ഇയുടെ ആദ്യ സാമ്പിളുകളിൽ ചിലത് പാരീസിൽ കാണാനായിരുന്നു.
Girl in Kimono , same period
പെയിന്റിംഗിലും അലങ്കാര കലകളിലും യുകിയോ-ഇ വലിയ സ്വാധീനമായി.
അക്കാലത്ത്, സ്റ്റീവൻസിന്റെ രചനകളെ ജാപ്പോണിസ് സ്വാധീനിച്ചു.
ജെയിംസ് മക്നീൽ വിസ്‌ലറുടെ അടുത്തയാളായിരുന്നു (വിസ്‌ലർ 1870 കളിൽ ടിസ്സോട്ടിനോടും 1880 കളിൽ സ്റ്റീവൻസിനോടും അടുത്തായിരുന്നു) സ്റ്റീവൻസ്.
1860 മുതൽ വിസ്റ്റലിന്റെ സുഹൃത്തുക്കളായ സ്റ്റീവൻസ്, ജെയിംസ് ടിസോട്ട് എന്നിവരുടെ ചിത്രങ്ങൾ യൂറോപ്യൻ സ്ത്രീകളെ ചിത്രീകരിക്കുന്നു.
സ്റ്റീവൻസും വിസ്‌ലറും സ്ത്രീകളുടെ ഛായാചിത്രങ്ങളുടെ പരമ്പരയിൽ ഈ വിചിത്രമായ സ്വാധീനം പ്രകടിപ്പിച്ചു.
ലാ പാരിസിയെൻ ജാപോണൈസ് ഒരു സാധാരണ ഉദാഹരണമാണ്.
ചിത്രത്തിൽ പ്രദർശിപ്പിച്ചിരിക്കുന്ന മിക്കവാറും എല്ലാ വസ്തുക്കളും ജാപ്പനീസ് ആണ്.
അവ സ്റ്റീവൻസിന്റെ സ്വകാര്യ ശേഖരത്തിൽ നിന്നുള്ളതാകാം.
അവലംബം ഉറവിടങ്ങൾ Saskia de Bodt and others: Alfred Stevens.
Brussels – Paris 1823-1906 .
Royal Museums of Fine Arts of Belgium, Van Gogh Museum / Mercator Fund, 2009.
ISBN 9789061538745 പുറംകണ്ണികൾ Kirstin Doornbos: Alfred Stevens: Oeuvre in context .
Aspects of Stevens's Work.
Copy of the Parisienne japoneise at TheMet150
വലിയചിറകൻ സ്രാവ് ഇംഗ്ലീഷ് വിലാസം https://ml.wikipedia.org/wiki/Lamiopsis_temminckii
കടൽ വാസിയായ സ്രാവ് വിഭാഗത്തിൽ പെട്ട ഒരു മൽസ്യമാണ് വലിയചിറകൻ സ്രാവ് .
തീര കടലിലും , കരയോട് ചേർന്ന പ്രദേശങ്ങളിലും ഇവയെ കാണുന്നു.
കുട്ടികൾക്ക് അമ്മയുടെ ഗർഭപാത്രവുമായി പൊക്കികൊടി ബന്ധം ഉണ്ട്.
ഇവയിൽ ഒരു പ്രസവത്തിൽ 4 മുതൽ 8 കുട്ടികൾ വരെ ഉണ്ടാക്കും.
അവലംബം പുറത്തേക്കുള്ള കണ്ണികൾ http://www.shark.ch/Database/Search/species.html?sh_id=1120 ഇതും കാണുക
വലിയ വേലിത്തത്ത ഇംഗ്ലീഷ് വിലാസം https://ml.wikipedia.org/wiki/Blue-tailed_Bee-eater
തത്തയുടെ രൂപസാദൃശ്യമുള്ളതും എന്നാൽ വലിപ്പം കുറഞ്ഞതുമായ പക്ഷികളായ വേലിത്തത്തകളിൽ വലിപ്പം കൂടിയ വർഗ്ഗമാണ്‌ വലിയ വേലിത്തത്ത എന്നറിയപ്പെടുന്നത്.
ഇംഗ്ലീഷ്: Blue Tailed Green Bee Eater.
ശാസ്ത്രീയ നാമം: Merops philippinus.
രൂപവിവരണം വലിയ വേലിത്തത്ത, കുട്ടനാട്ടിൽ നിന്നും
നാട്ടുവേലിത്തത്തയേക്കാൾ ഒന്നര ഇരട്ടി വലിപ്പവും പച്ച നിറവുമാണ്‌ ഇതിന്‌.
അരയ്ക്കു താഴെ വാലുൾപ്പെടെ കടും നീല നിറം.
താടിയും തൊണ്ടയും മഞ്ഞയോടടുത്ത തവിട്ടു നിറം.
വാലിന്റെ മദ്ധ്യത്തിലെ തൂവലുകൾ നീളം കൂടിയവയാണ്.
വ്യക്തമായ മുഖത്തെഴുത്തുണ്ട്.
കൊക്കു മുതൽ കണ്ണിലൂടെ കടന്നു പോകുന്ന കറുത്ത പട്ടയുണ്ട്.
അതിനു താഴെ നീലനിറത്തിൽ ഒരു വരയുണ്ട്.
താടി മഞ്ഞയാണ്.
തൊണ്ടയും കവിളും ചുവപ്പു കലർന്ന തവിട്ടു നിറമാണ്.
പൃഷ്ഠത്തിനും വാലിനും നീല നിറമുണ്ട്.
വിതരണം ഉത്തര- മദ്ധ്യ ഭാരതത്തിലും പാകിസ്താനിലുമാണ് ഇവ പ്രധാനമായും പ്രജനനം നടത്തുന്നത്.
എന്നാൽ കേരളത്തിലെ കണ്ണൂർ ജില്ലയിൽ ഒരിടത്ത് ഒരു പറ്റം പ്രജനനം നടത്തുന്നതായി രേഖപ്പെടുത്തിയിട്ടുണ്ട്.
സെപ്റ്റംബർ മുതൽ ഏപ്രിൽ വരെയുള്ള കാലത്തു മാത്രമേ കേരളത്തിൽ ഈ പക്ഷിയെ കാണാറുള്ളു.
ഏപ്രിൽ മാസത്തോടെ ഇവ പ്രജനനാർത്ഥം വടക്കേ ഇന്ത്യയിലേക്കു പോകും.
പറന്നാണ് ഇര തേടുന്നത്.
പ്രാണികൾ, കീടങ്ങൾ, തുമ്പികൾ, പൂമ്പാറ്റകൾ, കടന്നലുകൾ, തേനീച്ചകൾ എന്നി വ ഭക്ഷണമാണ്.
വലിപ്പമുള്ള ഇരകകളെ അടിച്ചു കൊന്നാണ് ഭക്ഷിക്കുന്നത്.
ഉത്തര- മദ്ധ്യ ഭാരതത്തിലും പാകിസ്താനിലുമാണ് ഇവ പ്രധാനമായും പ്രജനനം നടത്തുന്നത്.
കേരളത്തിലെ വേലിതത്തകളുടെ പ്രധാന പ്രജനനകേന്ദ്രം കണ്ണൂർ ജില്ലയിലെ പയ്യന്നൂരിനടുത്ത കാങ്കോൽ എന്ന പട്ടണമാണ്  .
മൺ തിട്ടകളിൽ ഒന്നു രണ്ടു മീറ്റർ നീളത്തിൽ പൂവനും പിടയും ചേർന്ന് മാളം ഉണ്ടാക്കി,5-7 മുട്ടകളിടുന്നു.
അടുത്തടുത്തായി ധാരാളം മാളങ്ങളുവും.
എപ്പോഴും വേലികളിലും കമ്പികളിലുമാണ്‌ ഇവ കാണപ്പെടുന്നത്.
കാലുകൾ കുറിയതാകയാൽ നിലത്തിറങ്ങി ഇരതേടൽ പതിവില്ല.
ഇവയും കാണുക കാട്ടുവേലിത്തത്ത നാട്ടുവേലിത്തത്ത ചെന്തലയൻ വേലിത്തത്ത ചെറിയ വേലിത്തത്ത വേലിതത്തയുടെ ചിത്രങ്ങൾ
1 2 വലിയ വേലിതത്ത- പ്രവീൺ.
ജെ, പേജ്41, കൂട് മാസിക.
ജനുവരി2017
വലിയകുളങ്ങര ദേവിക്ഷേത്രം
കേരളത്തിലെ പ്രധാന ക്ഷേത്രങ്ങളിലൊന്നാണ്  ആലപ്പുഴ ജില്ലയിലെ ഹരിപ്പാട് കാർത്തികപ്പള്ളിയിലെ മഹാദേവികാട് എന്ന സ്ഥലത്തെ വലിയകുളങ്ങര ദേവീ ക്ഷേത്രം.
തിരുവിതാംകൂർ ദേവസ്വം ബോർഡിന്റെ മേജർ ക്ഷേത്രങ്ങളിലൊന്നാണീ ക്ഷേത്രം.
ഇവിടുത്തെ കെട്ടുകാഴ്ച്ച വളരെ പ്രസിധമാണ്.
ശ്രീ ഭഗവതിയുടെ ആട്ടത്തിരുനാളായ കുംഭമാസത്തിലെ അശ്വതി ദിവസമാണ് കെട്ടുകാഴ്ച്ചകൾ.
പ്രൗഢഗംഭീരവും അംബരചുംബിയും നയനാനന്ദകരവുമായ കെട്ടുകാഴ്ചകൾ കരക്കാർ അന്നേദിവസം കെട്ടിയലങ്കരിച്ച് ക്ഷേത്രത്തിലെത്തിച്ച് ദേവിക്ക് സമർപ്പിക്കുന്നു.
അത് കാണേണ്ട ഒരു കാഴ്ച തന്നെയാണ്.
വലിയകുളങ്ങരയിലേയും ചെട്ടികുളങ്ങരയിലേയും കെട്ടുകാഴ്ച്ചകളാണ് പ്രധാനം.
ഇതിൽ  വലിയകുളങ്ങരയിലെ കെട്ടുകാഴ്ച (കുതിര) തന്നെയാണ് ഏറ്റവും വലുത്.
തെക്കേക്കര, വടക്കേക്കര,പുതുക്കുണ്ടം എന്നിവയാണ് പ്രധാന കുതിരകൾ.
ജീവതയുടെ കാര്യമെടുത്താൽ ഉറ ജീവതകളിൽ വച്ച് ഏറ്റവും കാണാൻ ഐശ്വര്യമുള്ള ജീവതയും ഇവിടുത്തേത് തന്നെ.
വലിയങ്ങാടി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2018 ജൂലൈ മുതൽ തുടരുന്നു.
കേരളത്തിലെ കോഴിക്കോട് നഗരത്തിലെ ഒരു പ്രധാന വ്യാപര കേന്ദ്രമാണ് വലിയങ്ങാടി.
വലിയചുടുകാട് ഇംഗ്ലീഷ് വിലാസം https://ml.wikipedia.org/wiki/Valiyachudukadu ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 മാർച്ച് മുതൽ തുടരുന്നു.
ആലപ്പുഴ ജില്ലയിൽ പുന്നപ്ര വയലാർ സമര സേനാനികളെ ഒരുമിച്ചു അടക്കം ചെയ്ത സ്ഥലമാണ് വലിയചുടുകാട് .
വലിയനോമ്പ് ഇംഗ്ലീഷ് വിലാസം https://ml.wikipedia.org/wiki/Great_Lent ചെക്ക് റിപ്പബ്ലിക്കിലെ ഓർത്തഡോക്സ് പള്ളി നോമ്പുകാലത്തിനനുസൃതമായ നിറങ്ങളാൽ അലങ്കരിച്ചിരിക്കുന്നു.
പൗരസ്ത്യ ക്രൈസ്തവസഭകളിൽ ഏറ്റവും പ്രധാനപ്പെട്ടതായി ആചരിക്കപ്പെടുന്ന നോമ്പാണ് വലിയ നോമ്പ് ( ഇംഗ്ലീഷ് : The Great Lent ).
ഈസ്റ്ററിനു മുന്നോടിയായാണ് ഈ നോമ്പ് അനുഷ്ഠിക്കപ്പെടുന്നത്.
നോമ്പുകളിൽ ഏറ്റവും പ്രധാനപ്പെട്ടതായി കണക്കാക്കുന്നതിനാലാണ് ഈ നോമ്പിനെ വലിയ നോമ്പ് എന്നറിയപ്പെടുന്നത്.
വിവിധ പൗരസ്ത്യ ക്രൈസ്തവപാരമ്പര്യങ്ങളിലെ വലിയനോമ്പ് അനുഷ്ഠാനങ്ങൾ തമ്മിൽ സാമ്യങ്ങളും വ്യത്യസ്തതകളുമുണ്ട്.
ഈ ആചരണത്തിൽ പൊതുവേ നോമ്പെടുക്കുന്ന ദിവസങ്ങൾ, നോമ്പനുഷ്ഠാനരീതികൾ, ആരാധനക്രമപരമായും വ്യക്തിപരമായുമുള്ള ആചാരങ്ങൾ എന്നിവയിലാണ് വൈവിധ്യം നിലനിൽക്കുന്നത്.
ലത്തീൻ പാരമ്പര്യത്തിലെ തപസ്സ് കാലം ഇതിന്റെ സമാന സ്വഭാവമുള്ള ആചരണമാണ്.
വലിയ നോമ്പിലെ അവസാനത്തെ ആഴ്ചയെ വിശുദ്ധ വാരം വിളിക്കുന്നു.
വിവിധ സഭാപാരമ്പര്യങ്ങൾ അനുസരിച്ച് ഈ ആഴ്ചയെ വലിയ ആഴ്ച , ഹാശാ ആഴ്ച , കഷ്ടാനുഭവ ആഴ്ച , പീഡാനുഭവ വാരം എന്നൊക്കെ അറിയപ്പെടാറുണ്ട്.
വലിയനോമ്പ് ആചരണം വിവിധ സഭാപാരമ്പര്യങ്ങളിൽ കൽദായ ആചാരക്രമത്തിൽ
പൗരസ്ത്യ സുറിയാനി പാരമ്പര്യത്തിൽ പെട്ട സിറോ മലബാർ കത്തോലിക്കാ സഭയിൽ നോമ്പിന്റെ ഒന്നാം ഞായറാഴ്ച ( പേത്തർത്താ ഞായർ) അർദ്ധരാത്രിയിൽ നോമ്പ് കാലം ആരംഭിക്കുന്നു.
പൗരസ്ത്യ സുറിയാനിയിൽ ഈ കാലത്തെ സവ്മാ റമ്പാ എന്നറിയപ്പെടുന്നു.
ഇരുപത്തിയഞ്ച് ദിനങ്ങൾ കഴിയുമ്പോൾ പാതിനോമ്പ് എന്ന ഒരാചരണമുണ്ട്.
നാല്പതു ദിവസം പൂർത്തിയാകുമ്പോൾ 40-ാം വെള്ളിയാഴ്ചയായി ആചരിക്കുന്നു.
ഉപവാസത്തിന്റേതായ നാല്പതു ദിനങ്ങൾ കഴിയുമ്പോൾ എത്തുന്ന പെസഹാ വ്യാഴം  വലിയ നോമ്പിനെയും പെസഹാ ത്രിദിനങ്ങളെയും തമ്മിൽ ബന്ധിപ്പിക്കുന്നു.
പെസഹാ ത്രിദിനത്തിൽ ഈശോയുടെ മരണം, കബറടക്കം, ഉത്ഥാനം എന്നിവയാണ് അനുസ്മരിക്കുന്നത്.
വലിയ നോമ്പിലെ അവസാനത്തെ ആഴ്ചയെ വലിയ ആഴ്ച എന്നാണ് വിളിക്കുക.
അന്ത്യോഖ്യൻ സുറിയാനി ആചാരക്രമത്തിൽ
പാശ്ചാത്യ സുറിയാനി ആരാധനാക്രമം പിന്തുടരുന്ന യാക്കോബായ സുറിയാനി സഭ , മലങ്കര ഓർത്തഡോക്സ് സഭ തുടങ്ങിയ ഓർത്തഡോക്സ് സഭകളും സിറോ-മലങ്കര കത്തോലിക്കാ സഭയും നോമ്പ് കാലത്തെ ഒന്നാം ഞായറായ കൊത്‌നേ ഞായറിനെ തുടർന്നുള്ള തിങ്കളാഴ്ച തന്നെ നോമ്പാരംഭിക്കുന്നു.
ഇരുപത്തിയഞ്ച് ദിനങ്ങൾ കഴിയുമ്പോൾ ഉള്ള പാതിനോമ്പ് ദിനത്തിൽ 'ഗോഗുൽത്തോ' എന്ന ഒരു പീഠം ദേവാലയ മധ്യത്തിൽ സ്ഥാപിക്കപ്പെടുന്നു.
ഇതിൽ സ്ഥാപിക്കപ്പെട്ടിരിക്കുന്ന കുരിശാണ് ദുഃഖവെള്ളിയാഴ്ചയിലെയും ഈസ്റ്ററിലെയും ശുശ്രൂഷകളിൽ ഉപയോഗിക്കുന്നത്.
നാൽപതാം വെള്ളിയും അടുത്ത ദിവസമായ ലാസറിനെ ഉയർപ്പിച്ച ബൈബിൾ സംഭവത്തെ അനുസ്മരിക്കുന്ന 'ലാസറിന്റെ ശനിയും' നോമ്പിലെ പ്രധാന ദിനങ്ങളാണ്.
ഇതു കൂടാതെ  നോമ്പുകാലത്തെ ഒരോ ഞായറാഴ്ചകൾ യേശുവിന്റെ അത്ഭുത പ്രവർത്തികളെ അനുസ്മരിക്കുന്നു.
അവ ഇപ്രകാരമാണ് : ഒന്നാം ഞായർ : കാനായിലെ അത്ഭുതം (കൊത്‌നേ ഞായർ) - (വലിയ നോമ്പാരംഭം) രണ്ടാം ഞായർ : കുഷ്ഠരോഗിയുടെ സൗഖ്യം മൂന്നാം ഞായർ : തളർവാതരോഗിയുടെ സൗഖ്യം നാലാം ഞായർ : ക്‌നായക്കാരിയുടെ മകളുടെ സൗഖ്യം അഞ്ചാം ഞായർ : കൂനിയായ സ്ത്രീയുടെ സൗഖ്യം ആറാം ഞായർ : കുരുടന്റെ സൗഖ്യം
ഏഴാമത്തെ ഞായറാഴ്ചയായ ഓശാന ഞായർ മുതൽ ഈസ്റ്റർ വരെയുള്ള നോമ്പിലെ അവസാന ആഴ്ചയെ ഈ സഭകൾ ഹാശാ ആഴ്ച അഥവാ കഷ്ടാനുഭവ ആഴ്ച അല്ലെങ്കിൽ പീഡാനുഭവ വാരം എന്ന് വിളിക്കുന്നു.
പാശ്ചാത്യ സുറിയാനി ആരാധനക്രമം പിന്തുടരുന്ന ഓർത്തഡോക്സ് സഭകളിൽ വലിയനോമ്പ് കാലത്ത് ശനി, ഞായർ ദിവസങ്ങൾക്ക് പുറമേ പാതിനോമ്പ്, നാല്പതാം വെള്ളി, പെസഹാ വ്യാഴം, മാറാനായ പെരുന്നാളുകൾ എന്നീ ദിനങ്ങളിൽ മാത്രമേ കുർബ്ബാന അർപ്പണം ഉണ്ടാകുകയുള്ളൂ.
വലിയകുളങ്ങര വലിയകുളങ്ങര വലിയകുളങ്ങര 9°15′N 76°25′E ﻿ / ﻿ 09.25°N 76.42°E ﻿ / 09.25; 76.42 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കൊല്ലം ഭരണസ്ഥാപനം(ങ്ങൾ) ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 23,704 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 690526 +91476 സമയമേഖല UTC +5:30 പ്രധാന ആകർഷണങ്ങൾ {{{പ്രധാന ആകർഷണങ്ങൾ}}}
കൊല്ലം ജില്ലയിലെ കരുനാഗപ്പള്ളി താലൂക്കിൽ ഓച്ചിറയ്ക്കടുത്തുള്ള ഒരു ഗ്രാമമാണ് വലിയകുളങ്ങര .
1890വരെ ഇത് പുതുപ്പള്ളി മുറിയുടെ ഭാഗമായിരുന്നു.
കണ്ടെഴുത്തിനുശേഷം ഇത് കരുനാഗപ്പള്ളി താലൂക്കിന്റെ ഭാഗമായി.
കൊല്ലവർഷത്തിന്റെ ആദ്യകാലത്ത് സ്താപിച്ചു എന്നു കരുതുന്ന വലിയകുളങ്ങര ദേവിക്ഷേത്രം ഇവിടെയാണ് സ്ഥിതിചെയ്യുന്നത്.
കൊല്ലവർഷം 1050 )1875) വരെ മീനഭരണി (മീനമാസത്തിലെ അശ്വതിനാളിൽ ആഘോഷിക്കുന്നു) ആയിരുന്നു ഇവിടുത്തെ പ്രധാന ആഘോഷം.
പിന്നീട് കുംഭഭരണികൂടി (കുംഭമാസത്തിലെ കാർത്തിക നാളിൽ) ആഘോഷിച്ചുതുടങ്ങി.
ഇപ്പോൾ വടക്കേകരക്കാരുടെ നേതൃത്വത്തിൽ മീനഭരണിയും തെക്കേകരക്കാരുടെ ഉത്സാഹത്തിൽ കുംഭഭരണിയും ആഘോഷിക്കുന്നു.
19ആം നൂറ്റാണ്ടിന്റെ ആദ്യങ്ങളിൽ എടുപ്പുകുതിര, ഗരുഡൻ തൂക്കം എന്നിവ മീനഭരണിആഘോഷങ്ങളുടെ ഭാഗമായിരുന്നു.
തോട്ടത്തിൽ നമ്പൂതിരിക്ക് വേണ്ടി ആണ് ആദ്യതൂക്കം നടക്കുക.
പിന്നീട് മറ്റുള്ളവർക്കും തൂക്കത്തിൽ പങ്കെടുക്കാം.
എന്നാൽ ഇന്നവ ഇല്ലാതായിരിക്കുന്നു.
വലിയചൂരൽ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Calamus_thwaitesii
തടിയൻ ചൂരൽ, പന്നിച്ചൂരൽ, വണ്ടിച്ചൂരൽ എന്നെല്ലാം അറിയപ്പെടുന്ന വലിയചൂരൽ പശ്ചിമഘട്ടത്തിലെ നനവാർന്ന കാടുകളിലും ഉയരമുള്ള താഴ്‌വരകളിലും കാണുന്ന ഒരു ചൂരലാണ്.
( ശാസ്ത്രീയനാമം : Calamus thwaitesii ) .
ദക്ഷിൺ ഏന്ത്യയിലും ശ്രീലങ്കയിലും കണ്ടുവരുന്നു.
നല്ല തിളക്കവും ബലവും ഉള്ളതിനാൽ വൻതോതിൽ ഫർണിച്ചർ ഉണ്ടാക്കാൻ ഉപയോഗിക്കുന്നു.
അതിനാൽത്തന്നെ ഏറ്റവും കൂടുതൽ ഏറ്റവും കൂടുതൽ ചൂഷണം ചെയ്യപ്പെടുന്ന ചൂരലും ഇതാണ് .
പത്തു മീറ്റർ ഉയരം വയ്ക്കുന്ന കരുത്തനായ ഒരു ആരോഹിയാണിത് .
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Calamus thwaitesii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Calamus thwaitesii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വലിയ ഷ്രൈക്ക്
വലിയ ഷ്രൈക്കിനെ ആംഗലത്തിൽ southern grey shrike എന്നാണ് വിളിക്കുന്നത്.
ശാസ്ത്രീയ നാമം Lanius meridionalis എന്നാണ്.
വലിയ ഷ്രൈക്കുമായിരൂപ സാമ്യമുണ്ട്.
ഇടത്തരം വലിപ്പമുള്ള ഈ പ്ക്ഷി, വലിയകീടങ്ങളേയും, ചെറിയ പക്ഷികളേയും എലി മുതലായവയേയും ഭക്ഷിക്കുന്നു.
ഇവ ഇരയെ മുള്ളിലോ മുള്ളുവേലിയിലൊ തറച്ചു വെച്ചാണ് ഭക്ഷിക്കുന്നത്.
മുട്ട - MHNT പുറത്തേക്കുള്ള കണ്ണികൾ വിക്കിസ്പീഷിസിൽ Lanius meridionalis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ageing and sexing (PDF; 4.7 MB) by Javier Blasco-Zumeta Gerd-Michael Heinze Archived 2014-12-02 at the Wayback Machine .
Southern grey shrike videos, photos, and sounds at the Internet Bird Collection Southern gray shrike photo gallery at VIREO (Drexel University)
മനാന കൊച്ച്ലാഡ്സെ ഇംഗ്ലീഷ് വിലാസം https://ml.wikipedia.org/wiki/Manana_Kochladze
ജോർജിയൻ ജീവശാസ്ത്രജ്ഞയും ഒരു പരിസ്ഥിതി പ്രവർത്തകയുമാണ് മനാന കൊച്ച്ലാഡ്സെ (ജനനം: 1972).
2004-ൽ അവർക്ക് ഗോൾഡ്മാൻ പാരിസ്ഥിതിക സമ്മാനം ലഭിച്ചു.
പ്രത്യേകിച്ച് ദുർബല പ്രദേശങ്ങളിലൂടെയുള്ള എണ്ണ പൈപ്പ് ലൈനുകൾ സംബന്ധിച്ച അവരുടെ പരിസ്ഥിതി കാമ്പെയ്‌നുകൾക്ക്
ഒരു ശാസ്ത്രജ്ഞയാകാൻ ആദ്യം പരിശീലനം നേടിയ അവർ പരിസ്ഥിതി പ്രവർത്തകയായി മാറാൻ ശ്രദ്ധിച്ചു.
1990-ൽ അവർ ഗ്രീൻ ആൾട്ടർനേറ്റീവ് എന്ന സർക്കാരിതര സംഘടന സ്ഥാപിച്ചു.
മനാലി ഇംഗ്ലീഷ് വിലാസം https://ml.wikipedia.org/wiki/Manali
ഇന്ത്യയുടെ വടക്കേ അറ്റത്ത് ഹിമാചൽ പ്രദേശ് സംസ്ഥാനത്ത് സ്ഥിതി ചെയ്യുന്ന ഒരു വിനോദസഞ്ചാരകേന്ദ്ര മലമ്പ്രദേശ പട്ടണമാണ് മനാലി .
ബിയാസ് നദിയുടെ തീരത്തായി സ്ഥിതി ചെയ്യുന്ന ഈ നഗരം കുല്ലു താഴ്വരയുടെ വടക്കേ അറ്റത്തായിട്ടാണ് സ്ഥിതി ചെയ്യുന്നത്.
ഈ ചെറിയ പട്ടണം പുരാതനകാലത്ത് ലഡാക്കിലേക്കുള്ള കച്ചവട സഞ്ചാരത്തിൽ ഒരു പ്രധാന പങ്കു വഹിച്ചിട്ടുണ്ട്.
മനാലിയും സമീപ പ്രദേശങ്ങളും ഇന്ത്യയുടെ സംസ്കാരത്തിനും പൈതൃകത്തിനും ഒരു പാടു സംഭാവനകൾ നൽകുന്നു.
മനാലി സ്ഥിതി ചെയ്യുന്നത് 32°10′N 77°06′E ﻿ / ﻿ 32.16°N 77.10°E ﻿ / 32.16; 77.10 .
മനാലി 2625 metres (8612 feet ) ഉയരത്തിലണ് സ്ഥിതി ചെയ്യുന്നത്.
Himalayan mountains in Manali, Himachal Pradesh.
സ്ഥിതി വിവര കണക്കുകൾ
2001 ലെ സെൻസസ് പ്രകാരം , മനാലിയിലെ ജനസംഖ്യ 6265 ആണ്.
പുരുഷ ശതമാനം 64% വും സ്ത്രീ ശതമാനം 36% വും ആണ്.
ശരാശരി സാക്ഷ്രത 74%.
ഇതിൽ പുരുഷസാക്ഷരത 80%, സ്ത്രീ സാക്ഷരത 63%.
പുരാതന ഹിന്ദു ദൈവമായ മനുവിൽ നിന്നാണ് മനാലി എന്ന പേരുണ്ടായത് എന്നാണ് ഐതിഹ്യം.
മനാലി ദൈവങ്ങളുടെ താഴ്വര എന്നാണ് അറിയപ്പെടുന്നത്.
പുരാതന കാലത്ത് പ്രധാനമായും ഇവിടെ താമസിച്ചിരുന്നത് രാക്ഷസ എന്നറിയപ്പെട്ടിരുന്ന വേട്ടക്കാരായിരുന്നു.
പിന്നീട് ഇവിടെ കാംഗ്‌ഡയിൽ നിന്നും  വന്നെത്തിയ ആട്ടിടയന്മാർ ഇവിടെ താമസിച്ച് കൃഷി തുടങ്ങി.
പിന്നീട് ബ്രിട്ടീഷ് ഭരണ കാലത്ത് ഇവിടെ ആപ്പിൾ കൃഷി വൻ‌തോതിൽ തുടങ്ങി.
അക്കാലത്തും പിന്നീടും ആപ്പിൾ കൃഷി ഇവിടുത്തെ കർഷകരുടെ ഒരു പ്രധാന കൃഷിയായി മാറി.
പിന്നീട് 1980 ലെ കാശ്മീർ സൈനിക അധിനിവേശത്തിനു ശേഷം മനാലി ഒരു പ്രശസ്തമായ വിനോദ സഞ്ചാര കേന്ദ്രമായി മാറുകയായിരുന്നു.
അതിനു ശേഷം മനാലി ഹോട്ടലുകളും റെസ്റ്റോറന്റുകളും കൊണ്ട് നിറഞ്ഞു.
മനാലിയിൽ പ്രധാനമായും ശൈത്യകാലത്ത് തണുപ്പുള്ളതും വേനൽക്കാലത്ത് മിതമായ തണുപ്പുമുള്ളതുമായ കാലാവസ്ഥ അനുഭവപ്പെടുന്നു.
വർഷത്തിൽ താപനില −7 °C (19 °F) മുതൽ 30 °C (86 °F) വരെയുമുള്ള ഇവിടെ ഏറ്റവും ചൂടേറിയ ദിവസം 30 ° C (86 ° F) കടക്കുകയും ഏറ്റവും തണുത്ത ദിവസം−7 °C (19 °F) വരെയുമാണ്.
വേനൽക്കാലത്തെ ശരാശരി താപനില 10 °C (50 °F) to 30 °C (86 °F) വരെയും ശൈത്യകാലത്ത് −7 °C (19 °F) to 15 °C (59 °F) വരെയുമാണ്.
മനാലി ഡെൽഹിയുമായി ദേശീയ പാത-21 വഴി ബന്ധിപ്പിച്ചിരിക്കുന്നു.
ഇതു പിന്നീട് ലേയിൽ എത്തിച്ചേരുന്നു.
ഇതു ലോകത്തിലെ ഏറ്റവും ഉയരത്തിൽ സ്ഥിതി ചെയ്യുന്ന സഞ്ചാരപാതയാണ്.
മനാലി റെയിൽ‌പാതയുമായി ബന്ധിപ്പിച്ചിട്ടില്ല.
ഏറ്റവും അടുത്ത റെയിൽ‌വേ സ്റ്റേഷനുകൾ ചണ്ഡിഗഡ് -315 കി.
മീ, പത്താൻ‌കോട്ട് -315 കി.
മീ, കാൽ‌ക്ക -310 കി.
ഏറ്റവും അടുത്ത വിമാനത്താവളം ബുണ്ടാർ -50 കി.
ഇവിടെ ആകെ ഉള്ള ഒരു സ്വകാര്യ വിമാന കമ്പനി ജാഗ്‌സൺ എയർലൈൻസ് ആണ്.
ഇന്ത്യൻ എയർലൈൻസും , എയർ ഡെകാനും ബുണ്ഡാറിലേക്ക് ഇപ്പോൾ സർവീസ് നടത്തുന്നുണ്ട്.
ഇപ്പോൾ ഹിമാചൽ പ്രദേശിലെ ഒരു സുപ്രധാന വിനോദസഞ്ചാര കേന്ദ്രമാണ് മനാലി.
ഹിമാചൽ പ്രദേശിലെ നാലിലൊന്ന് സഞ്ചാരികൾ എത്തുന്നത് മനാലിയിലാണ്.
ഇവിടുത്തെ തണുത്ത അന്തരീക്ഷം ഇവിടം സഞ്ചാരികൾക്ക് വളരെ പ്രിയപ്പെട്ടതാക്കുന്നു.
ഏറ്റവും കൂടുതൽ സഞ്ചാരികൾ സന്ദർശിക്കുന്ന ഒരു സ്ഥലമാണ് ഇവിടുത്തെ ഡുംഗ്‌രി അഥവാ ഹിഡിമ്പി അമ്പലം .
ഇതു 1533 ൽ സ്ഥാപിക്കപ്പെട്ടതാണ്.
സമീപ പ്രദേശങ്ങൾ രോഹ്‌താൻ പാസ്
സമുദ്ര നിരപ്പിൽ നിന്ന് 13,050 അടി ഉയരത്തിൽ സ്ഥിതി ചെയ്യുന്ന ഈ സ്ഥലം ഒരു സാഹസിക വിനോദ സഞ്ചാര കേന്ദ്രമാണ്.
ഇവിടെ വേനൽ കാലത്തും മഞ്ഞു മൂടി കിടക്കുന്ന ഒരു അത്ഭുത പ്രദേശമാണ്.
മനാലിയിലെ ഏറ്റവും ഉയർന്ന പ്രദേശാമാണിത്.
രഹാല വെള്ളച്ചാട്ടം
മനാലിയിൽ നിന്ന് 16 കി.
മീ ദൂരത്തിൽ സ്ഥിതി ചെയ്യുന്ന ഈ സ്ഥലം രോഹ്‌താൻ പാസിലേക്ക് കയറുന്നതിന്റെ തുടക്കമാണ്.
ഇവിടെ മനോഹരമായ രഹാല വെള്ളച്ചാട്ടം സ്ഥിതി ചെയ്യുന്നു.
റാണീ നാല
മനാലിയിൽ നിന്ന് 46 കി.
മീ ദൂരത്തിൽ സ്ഥിതി ചെയ്യുന്ന വർഷം  മുഴുവനും മഞ്ഞു മൂടി കിടക്കുന്ന പ്രദേശം.
വശിഷ്ട്
മനാലിയിൽ നിന്ന് 3 കി.
മീ ദൂരത്തിൽ ചൂടു വെള്ളം വരുന്ന ഒരു അമ്പലം.
സോളാംഗ് വാലി
മഞ്ഞു പ്രദേശം എന്നറിയപ്പെടുന്ന ഈ പ്രദേശം മനാലിയിൽ നിന്ന് 13 കി.
മീ ദൂരത്തിൽ സ്ഥിതി ചെയ്യുന്നു.
വളരെ മനോഹരമാ‍യ മഞ്ഞു മലകളുടെ ദൃശ്യങ്ങൾ ഇവിടെ നിന്നാൽ കാണാവുന്നതാണ്.
മണികരൺ
മനാലിയിൽ നിന്ന് 85 കി.
മീ  ദൂരത്തിലും കുളുവിൽ നിന്ന് 42 കി.
മീ ദൂരത്തിലും സ്ഥിതി ചെയ്യുന്ന ഈ പ്രദേശം ഹിന്ദു-സിഖ് മതസ്ഥരുടെ തീർത്ഥാടന കേന്ദ്രം കൂടിയാണ്.
ഇവിടെ ക്ഷേത്രങ്ങളും ഗുരുദ്വാരകളുമുണ്ട്.
ചൂട് നീരുറവകളാണ് ഈ സ്ഥലത്തിൻറെ പ്രധാന പ്രത്യേകത.
മണ്ണിലെ ഗന്ധകത്തിൻറെ സാന്നിദ്ധ്യമാണ്.
ഇവിടെയുള്ള ചട് നീരുറവകൾക്ക് 86 മുതൽ 95 വരെ ഡിഗ്രീ ചൂടുണ്ട്.
ചിത്രശാല Manali അവലംബം ↑ ↑ Falling Rain Genomics, Inc - Manali ↑
വിക്കിവൊയേജിൽ നിന്നുള്ള മനാലി യാത്രാ സഹായി മനാലി, വശിഷ്ട് ഫോട്ടോ ഗാലറി
മനാസ്സാസ്
മനാസ്സാസ് (മുൻകാലത്ത്, മനാസ്സാസ് ജംഗ്ഷൻ) കോമൺവെൽത്ത് ഓഫ് വെർജീനിയയിലെ ഒരു സ്വതന്ത്ര നഗരമാണ്.
2010 ലെ യു.എസ്. സെൻസസ് പ്രകാരം ഈ നഗരത്തിലെ ജനസംഖ്യ 37,821 ആയിരുന്നു.
പ്രിൻസ് വില്യം കൗണ്ടി , വെർജീനിയയിലെ മനാസാസ് പാർക്ക് എന്ന സ്വതന്ത്ര നഗരം തുടങ്ങിയവ ഈ നഗരത്തിന്റെ അതിരുകളാണ്.
ബ്യൂറോ ഓഫ് ഇക്കണോമിക് അനാലിസിസ് സ്വതന്ത്രനഗരങ്ങളായ മനാസ്സാസ്, മനാസാസ് പാർക്ക് എന്നിവയെ  സ്ഥിതിവിവരക്കണക്കുകളുടെ ആവശ്യങ്ങൾക്കായി പ്രിൻസ് വില്ല്യം കൌണ്ടിയിലുൾപ്പെടുത്തിയിരിക്കുന്നു.
അവലംബം ↑ Manassas, VA ZIPs Retrieved November 22, 2009/April 6, 2012 ↑ ↑
മനാമ ഇംഗ്ലീഷ് വിലാസം https://ml.wikipedia.org/wiki/Manama
ബഹ്റൈൻ എന്ന രാജ്യത്തിന്റെ തലസ്ഥാനവും രാജ്യത്തിലെ ഏറ്റവും വലിയ നഗരവുമാണ് മനാമ ( അറബി : المنامة ‬ അൽ മനാമ ).
ഏകദേശം 155,000 ആണ് ഇവിടുത്തെ ജനസംഖ്യ.
വളരെ വർഷങ്ങളായി പേർഷ്യൻ ഗൾഫ് മേഖലയിലെ ഒരു പ്രധാന വ്യാപാരകേന്ദ്രമാണ് ഇവിടം.
പോർച്ചുഗീസ് , പേർഷ്യൻ ഭരണത്തിൻ കീഴിലിരുന്നിട്ടുള്ള ഇവിടം സൗദി അറേബ്യ , ഒമാൻ എന്നീ രാജ്യങ്ങൾ ആക്രമിച്ചിട്ടുണ്ട്.
പത്തൊൻപതാം നൂറ്റാണ്ടിൽ ബ്രിട്ടീഷ് ആധിപത്യസമയത്ത് ബഹ്റൈൻ സ്വതന്ത്രരാജ്യമെന്ന സ്ഥാനം നേടിയെടുത്തു.
അവലംബം അടിക്കുറിപ്പുകൾ ഗ്രന്ഥസൂചിക പ്രാഥമിക സ്രോതസ്സുകൾ Palgrave, W.G, Personal Narrative of a Year's Journey through Central and Eastern Arabia (1862-1863) , vol.
II, Macmillan Co., London, 1866.
ദ്വിതീയ സ്രോതസ്സുകൾ {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) ; Unknown parameter | coauthors= ignored ( | author= suggested) ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) പുറത്തേയ്ക്കുള്ള കണ്ണികൾ Wikimedia Commons has media related to Manama .
മനാഗ്വ ഇംഗ്ലീഷ് വിലാസം https://ml.wikipedia.org/wiki/Managua
മനാഗ്വ നിക്കരാഗ്വയുടെ തലസ്ഥാന നഗരമാണ്.
ജനസംഖ്യയിലും വിസ്തൃതിയിലും നിക്കരാഗ്വയിലെ ഏറ്റവും വലിയ നഗരവും ഇത് തന്നെ.
മാനാഗ്വാ തടാകത്തിന്റെ തെക്ക് പടിഞ്ഞാറൻ കരയിലാണ് ഈ നഗരം സ്ഥിതി ചെയ്യുന്നത്.
1852 ൽ  ഈ നഗരം ദേശീയ തലസ്ഥാനം ആയി പ്രഖ്യാപിക്കപ്പെട്ടു.
അതിനുമുമ്പ് ലിയോൺ, ഗ്രനഡ എന്നീ പട്ടണങ്ങൾ മാറിമാറി തലസ്ഥാനമായി ഉപയോഗിച്ചിരുന്നു.
1972 ലെ നിക്കരാഗ്വ ഭൂമികുലുക്കവും 1980 കളിലെ ആഭ്യന്തരയുദ്ധങ്ങളും മനാഗ്വ പട്ടണത്തിൻറെ വളർച്ചയെ മുരടിപ്പിച്ചു.
പട്ടണത്തിൻറെ പുനരുദ്ധാരണം 1990 കൾക്കു ശേഷമാണ് നടന്നത്.
ഗ്വാട്ടിമാല സിറ്റി കഴിഞ്ഞാൽ മധ്യ അമേരിക്കയിലെ ഏറ്റവും ജനസംഖ്യ ഉള്ള നഗരമാണ് മനാഗ്വ.
1819 ഇൽ രൂപീകരിച്ച ഈ നഗരത്തിന്റെ മുഴുവൻ പേര് "ലീൽ വിയ ഡി സാന്റിയാഗോ ഡി മനാഗ്വ " എന്നാണു.
(  Leal Villa de Santiago de Managua ) .
ആദ്യകാലത്ത് ഒരു  ഉൾനാടൻ മത്സ്യ ബന്ധന നഗരം എന്ന രീതിയിലാണ് രൂപീകരണം നടന്നത്.
1824 ൽ , മധ്യ അമേരിക്കൻ രാജ്യങ്ങൾ സ്പെയിനിൽ നിന്നും സ്വതന്ത്രം ആയതോടെ , ഇവിടം  രാജ്യ തലസ്ഥാനം ആക്കി മാറ്റാനുള്ള നടപടികൾ  ആരംഭിച്ചു.
ഒരു ഭ്രംശ മേഖലയിൽ ആണ് ഈ നഗരം സ്ഥിതി ചെയ്യുന്നത്.
അതിനാൽ അൻപതു വർഷത്തിൽ ഒരിക്കൽ എങ്കിലും ശക്തമായ ഭൂചലനങ്ങൾ ഇവിടെ ഉണ്ടാകും എന്ന്  ഭൂകമ്പ വിജ്ഞാന വിദഗ്ദ്ധർ മുന്നറിയിപ്പ് തരുന്നു.
ഈ നഗരത്തിന്റെ പ്രധാന സാമ്പത്തിക സ്രോതസ്സ്  കച്ചവടം  തന്നെയാണ്.
കാപ്പി , പരുത്തി തുടങ്ങിയ കാര്ഷിക ഉൽപന്നങ്ങൾ വിപണനം ചെയ്യപ്പെടുന്നു.
ബിയർ ,കാപ്പി,തീപ്പെട്ടികൾ,വസ്ത്രങ്ങൾ,ഷൂ  തുടങ്ങിയവയാണ് ഇവിടത്തെ പ്രധാന ഉത്പാദന വസ്തുക്കൾ .
അഗസ്തോ സി സാൻ ദിനോ എന്നാണ് ഇവിടത്തെ അന്തർ ദേശീയ വിമാനത്താവളം അറിയപ്പെടുന്നത്.
2015 ലെ കണക്കുകളനുസരിച്ച് ഈ പട്ടണത്തിൻറെ പരിധിയിലുള്ള ജനസംഖ്യ 1,048,134 ആണ്.
സ്യൂഡാഡ് സാൻറിനോ, എൽ ക്രൂസെറോ, നിൻറിറി, ടിക്വാൻറെപ്പെ, ടിപ്പിടാപ്പ എന്നീ മുനിസിപ്പാലിറ്റികളും കൂടി ഉൾപ്പെട്ട മെട്രോപോളിറ്റൻ മേഖലയിലെ ആകെ ജനസംഖ്യ  1,337,709 ആണ്.
തദ്ദേശീയമായ "നഹ്വാട്ടിൽ ( Nahuatl ) " ഭാഷയിലെ  മാനാ-ആഹ്വാക്   ( Mana-ahuac ) എന്ന വാക്കിൽ നിന്നാണ് മനാഗ്വ എന്ന വാക്ക് ഉണ്ടായത്.
ജലത്തിന് സമീപം ഉള്ളത് , ജലത്താൽ ചുറ്റപ്പെട്ടത് എന്നാണു ഈ വാക്കിന്റെ അർത്ഥം .
ചരിത്രം 2100 year old human footprints preserved in volcanic mud near the lake in Managua, Nicaragua.
6000 വർഷങ്ങൾക്കു  മുൻപ് നിക്കരാഗ്വയിൽ പാലിയോ-ഇന്ത്യൻസ് ആയിരുന്നു താമസിച്ചിരുന്നത്.
മനാഗ്വാ തടാകത്തിനു സമീപത്ത് 2100 വർഷം പഴക്കമുള്ള മനുഷ്യരുടെ കാൽപാടുകൾ കണ്ടെത്തിയിട്ടുണ്ട്.
അഗ്നിപർവ്വത സ്ഫോടനം നടന്ന മണ്ണിലാണ് കാൽപ്പാടുകൾ പതിഞ്ഞിരുന്നത്.
മനാൽ അൽ ഷെരീഫ് ഇംഗ്ലീഷ് വിലാസം https://ml.wikipedia.org/wiki/Manal_al-Sharif
സൗദി അറേബ്യയിലെ സ്ത്രീകളുടെ അവകാശങ്ങൾക്കുവേണ്ടി പ്രവർത്തിക്കുന്ന ഒരു വനിതയാണ് മനാൽ അൽ ഷെരീഫ് .
2011 -ൽ മനാൽ അൽ ഷെരീഫ് സ്ത്രീകൾക്കും വാഹനങ്ങൾ ഡ്രൈവ് ചെയ്യുവാനുള്ള അവകാശത്തതിനുവേണ്ടി വിമൻസ് ഡ്രൈവ് ക്യാമ്പയിൻ തുടങ്ങിയതോടെയാണ് ശ്രദ്ധേയയായത്.
സ്ത്രീകൾക്ക് അതുവരെ ഡ്രൈവിംഗ് ലൈസൻസ് നൽകിയിരുന്നില്ല.
പിന്നീട് 2018 -ൽ സൗദി ഗവർമെന്റ് ഔദ്യോഗികമായി സ്ത്രീകൾക്ക് ഡ്രൈവിംഗ് ലൈസൻസ് അനുവദിച്ചുള്ള തീരുമാനം നടപ്പിലാക്കി .
ഡയറിങ്  ടു ഡ്രൈവ്